wickkiey/tamil-wikipedia-chunked huggingface dataset:
# போக்ரா மாவட்டம்

## மக்கள் தொகையியல்

2898.68 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 34,00,874 ஆக உள்ளது. அதில் ஆண்கள் 17,08,806 ஆகவும், பெண்கள் 16,92,068 ஆகவும் உள்ளனர். பாலின விகிதம் 101 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1173 நபர்கள் வீதம் வாழ்கின்றனர். மாவட்ட சராசரி எழுத்தறிவு 49.4% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# போக்ரா மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# போக்ரா மாவட்டம்

## கல்வி

### கல்வி நிலையங்கள்

இம்மாவட்டத்தில் போக்ரா மாவட்ட பள்ளியும், போக்ரா இராணுவப் பாசறை பொதுப் பள்ளி மற்றும் கல்லூரியும், போக்ரா தொழில்நுட்ப பட்டயப் படிப்பு நிறுவனமும், அரசு அசீஸுல் ஹக் கல்லூரி, அரசு முஜிபுர்ரஹ்மான் மகளிர் கல்லூரி, அரசு நசீர் அக்தர் கல்லூரி, அரசு ஷா சுல்தான் கல்லூரி, அரசு செர்பூர் கல்லூரி, அரசு முஸ்தபா அலியா மதராசா பள்ளி, போக்ரா, சயீத் சியாவுர் ரகுமான் மருத்துவக் கல்லூரி, புண்டர அறிவியல் மற்றும் தொழில் நுட்ப பல்கலைக் கழகங்கள் உள்ளது.
# போக்ரா மாவட்டம்

## தட்ப வெப்பம்

இம்மாவட்டம் ஈரப்பத துணைவெப்பமண்டல தட்பவெப்பநிலை கொண்டது. இம்மாவட்டத்தின் கோடைக்கால அதிகபட்ச வெப்பநிலை 35.1 ° செல்சியஸ் ஆகவும், குளிர்கால வெப்பநிலை 9.8° செல்சியஸ் ஆகவும் உள்ளது. இம்மாவட்டத்தின் ஆண்டு சராசரி மழைப் பொழிவு 1762 மில்லி மீட்டராக உள்ளது.
# போக்ரா மாவட்டம்

## குறிபிடத்தக்கவர்கள்

இம்மாவட்ட மக்களில் குறிப்பிடத்தக்கவர்களில், புரபுல்ல சக்கி (1888–1908), முன்னாள் பாகிஸ்தான் பிரதமர் முகமது அலி போக்ரா (1909 - 1963), எழுத்தாளர் மற்றும் ஊடகவியலாளர் எம். ஆர். அக்தர் முகுல் (1929 - 2004) வங்காளதேச அதிபர் சியாவுர் ரகுமான் (1936 -1981)வங்காளதேச முன்னாள் பிரதமர் பேகம் காலிதா சியா ஆவார்கள்.
# செர்பூர் மாவட்டம்

**செர்பூர் மாவட்டம்** (Sherpur District) (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் மைமன்சிங் கோட்டத்தில் அமைந்துள்ளது. வங்காளதேசத்தின் வடக்கில் அமைந்த இம்மாவட்டத்தின் நிர்வாகத் தலைமையிடம் **செர்பூர்** நகரத்தில் அமைந்துள்ளது.  
நாட்டின் தலைநகரமான டாக்காவிலிருந்து 198 கிலோ மீட்டர் தொலைவில் வடக்கே இம்மாவட்டம் அமைந்துள்ளது.
# செர்பூர் மாவட்டம்

## மாவட்ட எல்லைகள்

செர்பூர் மாவட்டத்தின் வடக்கில் இந்தியாவின் மேகாலயா மாநிலமும், தெற்கில் ஜமால்பூர் மாவட்டமும், கிழக்கில் மைமன்சிங் மாவட்டமும், மேற்கில் ஜமால்பூர் மாவட்டம் எல்லைகளாக உள்ளது.
# செர்பூர் மாவட்டம்

## மாவட்ட நிர்வாகம்

1364.67 சதுர கிலோ மீட்டர் பரப்பு கொண்ட செர்பூர் மாவட்டம் ஐந்து துணை மாவட்டங்களைக் கொண்டுள்ளது. அவைகள்: ஜெனய்கட்டி, நக்ளா, நலிதாபரி, செர்பூர் மற்றும் ஸ்ரீபர்தி ஆகும். மேலும் இம்மாவட்டத்தில் ஐம்பத்தி இரண்டு கிராம ஒன்றியக் குழுக்களும், 434 வருவாய் கிராமங்களும், 695 கிராமங்களும் உள்ளது. இம்மாவட்டத்தின் அஞ்சல் சுட்டு எண் 2100 ஆகும். தொலைபேசி குறியிடு எண் 0931 ஆகும். இம்மாவட்டம் மூன்று நாடாளுமன்றத் தொகுதிகளைக் கொண்டுள்ளது.
# செர்பூர் மாவட்டம்

## பொருளாதாரம்

இம்மாவட்டம் வேளாண்மைப் பொருளாதாரத்தை நம்பியுள்ளது. இங்கு கோங்சா ஆறு, பழைய பிரம்மபுத்திர ஆறு, வகாய் ஆறு, பதாய் ஆறு, கங்சா ஆறு, சோமேஸ்வரி ஆறு, மலிஜ்கி ஆறு, நேத்தாய் போன்ற ஆறுகள் பாய்வதால் நீர் வளமும், மண் வளமும் கொண்டுள்ளது.
இம்மாவட்டத்தில் நெல், சணல், கோதுமை, நிலக்கடலை, எண்ணெய் வித்துக்கள், மா, சோளம், கரும்பு உருளைக்கிழங்கு, மிளகு போன்றவைகள் பயிரிடப்படுகிறது.
# செர்பூர் மாவட்டம்

## மக்கள் தொகையியல்

1364.67 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 13,58,325 ஆக உள்ளது. அதில் ஆண்கள் 6,76,388 ஆகவும், பெண்கள் 6,81,937 ஆகவும் உள்ளனர். பாலின விகிதம் 99 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 995 நபர்கள் வீதம் வாழ்கின்றனர். மாவட்ட சராசரி எழுத்தறிவு 37.9 % ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# செர்பூர் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# வார்ப்புரு:Manga rationale

<noinclude>  
</noinclude>== Summary ==
# வார்ப்புரு:Manga rationale

## Non-free media use rationales

| Use = }}
| Other purpose = }}  
| Purpose = }}
| Replaceability = }}
}}  
| Description = }
| Source = }
| Portion = }
| Low resolution = }
| Purpose = }
| Replaceability = }
| Other information = }
}}
}}
<noinclude>  
</noinclude>
# வார்ப்புரு:Book rationale

<noinclude>  
</noinclude>
# வார்ப்புரு:Book rationale

## Summary

| Title = }
| Author = }
| Publisher = }
| Cover_artist = }
| Website = }
| Owner = }}
| Commentary = }  
| Description = }
| Source = }}
| Portion = }
| Low resolution = }
| Other information = }
}}
# வார்ப்புரு:Book rationale

## Non-free media use rationales

| Use = }  
| Purpose = }
| Replaceability = }
}}
# வார்ப்புரு:Book rationale

## Licensing

<noinclude>  
</noinclude>
# இரும்பு(II) குரோமைட்டு

**இரும்பு(II) குரோமைட்டு** *(Iron(II) chromite)* FeCr<sub>2</sub>O4 என்பது என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும்.
# இரும்பு(II) குரோமைட்டு

## தயாரிப்பு

குரோமியம்(III) ஆக்சைடுடன் இரும்பு(II) ஆக்சைடு சேர்த்து 1600° செ வெப்பநிலையில் சிட்டங்கட்டல் முறையில் உருகுநிலைக்கு கீழாக சுடுபடுத்தும் போது இரும்பு(II) குரோமைட்டு உருவாகிறது. இயற்கையில் குரோமைட்டு என்ற கனிமமாக பல மாசுக்களுடன் தோன்றுகிறது.
# இரும்பு(II) குரோமைட்டு

## பயன்கள்

குரோமியம் மற்றும் அதன் சேர்மங்கள் தயாரிப்பதற்கான ஆதார மூலமாக இரும்பு(II) குரோமைட்டு பயன்படுகிறது. கார்பனோராக்சைடுடன் நீர்வாயு வினைபுரியும் தொகுப்பு முறை ஈரைதரசன் தயாரிப்பில் இது வினையூக்கியாகவும் பயன்படுத்தப்படுகிறது.
# இரும்பு(II) குரோமைட்டு

## தீங்குகள்

இரும்பு(II) குரோமைட்டு துகள் பொருட்கள் எரிச்சலை தருபவையாகும். எனவே இவற்றை சுவாசித்தல், விழுங்குதல் முதலிய செயல்கள் தவிர்த்தல் நல்லது.
# இடமணல் ஓதனேசுவரர் கோயில்

**இடமணல் ஓதனேசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.
# இடமணல் ஓதனேசுவரர் கோயில்

## அமைவிடம்

இக்கோயில் கடலூர் மாவட்டத்தில் சீர்காழி அருகில் இடமணல் என்னுமிடத்தில் அமைந்துள்ளது.
# இடமணல் ஓதனேசுவரர் கோயில்

## இறைவன், இறைவி

இக்கோயிலின் மூலவராக ஓதனேசுவரர் உள்ளார். இறைவி அன்னபூரணி ஆவார்.
# இடமணல் ஓதனேசுவரர் கோயில்

## அமைப்பு

கிழக்கு நோக்கிய நிலையில் கோயில் அமைந்துள்ளது. நந்தியை அடுத்து மகா மண்டபம் காணப்படுகிறது. அடுத்து வலப்புறத்தில் இறைவியின் சன்னதி தெற்கு நோக்கி உள்ளது. தஞ்சாவூர், கங்கை கொண்ட சோழபுரத்தில் அமைந்துள்ளவாறு மூலவரின் திருமேனி பெரிய அளவில் உள்ளது. மண்டபத்தில் வலது புறம் முருகனும், இடது புறம் விநாயகரும் உள்ளனர். காவிரியின் வட கரைப் பகுதியில் உள்ள கோயில்களுக்கு சுந்தரரும் அவருடைய சீடர்களும் வந்துகொண்டிருந்தபோது பூம்புகாருக்குப் பின் திருமுல்லைவாயில் நோக்கி நடந்தனர். நீண்ட நேர பயணத்தின் காரணமாக பசியடைந்த அவர்கள் மயக்கமடைந்தனர். யாரோ தம்மை எழுப்புவதாக உணர்ந்த அவர்கள் எழுந்து பார்த்தபோது ஓர் அந்தணர் அனைவருக்கும் உணவைப் பரிமாறினார். தம் பசியைப் போக்கியவருக்கு என்ன செய்வது என்று கேட்க அவர் மறைந்தார். தன் தந்தையில் நினைவாக கோயில்களைக் கட்டும்படி ஒரு அசரீரி ஒலித்தது. அது விநாயகரே என்று பின்னர் உணர்ந்து அவ்வாறே பத்து கோயில்களைக் கட்டினர்.
# இடமணல் ஓதனேசுவரர் கோயில்

## விழாக்கள்

அன்னாபிசேகம், பிரதோஷம், சிவராத்திரி உள்ளிட்ட பல விழாக்கள் இக்கோயிலில் நடைபெறுகின்றன.
# எய்யலூர் சொர்ணபுரீசுவரர் கோயில்

**எய்யலூர் சொர்ணபுரீசுவரர் கோயில்** என்பது தமிழ்நாட்டில் கடலூர் மாவட்டத்தில் உள்ள ஒரு சிவன் கோயிலாகும்.
# எய்யலூர் சொர்ணபுரீசுவரர் கோயில்

## அமைவிடம்

இக்கோயில் கடலூர் மாவட்டத்தில் காட்டுமன்னார்கோயில் அருகில் எய்யலூர் என்னுமிடத்தில் அமைந்துள்ளது.
# எய்யலூர் சொர்ணபுரீசுவரர் கோயில்

## இறைவன், இறைவி

இக்கோயிலின் மூலவராக ஓதனேசுவரர் உள்ளார். திரேதா யுகத்தில் ராமன் வழிபட்டவராக இவர் கருதப்படுகிறார்.
# எய்யலூர் சொர்ணபுரீசுவரர் கோயில்

## வரலாறு

ராமர், சீதை, லட்சுமணர் காட்டில் இருந்தபோது ராவணன் சீதையைக் கடத்திச் சென்றார். சீதையைத் தேடி ராமன் சென்றபோது ஜடாயு சிறகிழந்த இடமான சிறகிழந்தநல்லூரைக் கண்டார். ராமன் கண்ணின் பட்ட நாரை ஒன்று சீதையை ராவணன் கடத்திச் சென்றதை கூறியது. அவ்விடம் திருநாரையூர் ஆனது. புட்பக விமானத்தில் சென்ற பெண் ஒரு பூவினை கீழே போட்டுச் சென்றதாகக் கேள்விப்பட்டார். அந்த இடம் பூவிழந்தநல்லூர் ஆகும். இவ்வாறு சென்றபோது கடம்பூர், வேலம்பூண்டி, ஈச்சம்பூண்டி ஆகிய ஊர்களைக் கடந்து சிறுகாட்டூர் வந்தபோது கொள்ளிடத்தில் வெள்ளம் காணப்பட்டது. மக்களை வெள்ளத்திலிருந்து காப்பாற்றவும், பயணத்தினைத் தொடரவும் ராமர் வில்லை எடுத்து அம்பை தொடுத்தார். அம்பு எய்த இடமானதால் எய்யலூர் எனப்பட்டது. வெள்ளம் குறைந்து லிங்கத்திருமேனி வெளிப்பட பூசை செய்துவிட்டு பயணத்தைத் தொடர்ந்தனர்.
# எய்யலூர் சொர்ணபுரீசுவரர் கோயில்

## விழாக்கள்

பிரதோஷம், சிவராத்திரி, ராம நவமி உள்ளிட்ட பல விழாக்கள் இக்கோயிலில் நடைபெறுகின்றன.
# மணிமங்கலம் தர்மேசுவரர் கோயில்

**மணிமங்கலம் தர்மேசுவரர் கோயில்** என்பது தமிழ்நாட்டில் காஞ்சீபுரம் மாவட்டத்தில் மணிமங்கலம் என்ற ஊரில் உள்ள சிவன் கோயிலாகும்.
# மணிமங்கலம் தர்மேசுவரர் கோயில்

## அமைவிடம்

இக்கோயில் காஞ்சீபுரம் மாவட்டத்தில் மணிமங்கலம் என்னுமிடத்தில் அமைந்துள்ளது. முன்னர் இவ்வூர் வேதமங்கலம் என்றழைக்கப்பட்டது. கடல் மட்டத்திலிருந்து சுமார் 47 மீட்டர் உயரத்தில் அமைந்துள்ள இக்கோயிலின் புவியியல் ஆள்கூறுகள்: 12°54'56.2"N, 80°02'36.6"E (அதாவது, 12.915608°N, 80.043502°E) ஆகும்.
# மணிமங்கலம் தர்மேசுவரர் கோயில்

## இறைவன், இறைவி

இக்கோயிலின் மூலவராக தர்மேசுவரர் ஆவார். இறைவி வேதாம்பிகை ஆவார். இக்கோயிலின் தல மரம் சரக்கொன்றை ஆகும். கோயிலின் தீர்த்தம் சிவபுஷ்கரணி ஆகும்.
# மணிமங்கலம் தர்மேசுவரர் கோயில்

## அமைப்பு

இறைவன் சன்னதியும், இறைவி சன்னதியும் தனித்தனியாக உள்ளன. லிங்கத் திருமேனியான மூலவர் சதுர வடிவத்தில் உள்ளார். இறைவி நின்ற நிலையில் உள்ளார். சதுர்வேத விநாயகர், பைரவர், சனீசுவரர், வள்ளி தெய்வானையுடன் கூடிய சுப்பிரமணியர், அனுக்கை விநாயகர், சுந்தரர், நாவுக்கரசர், நவக்கிரகங்கள் ஆகியோர் உள்ளனர். விமானம் கஜபிருஷ்ட அமைப்பைச் சேர்ந்தது. மூலவருக்கு முன்னுள்ள நந்தி அழகாக சிற்ப வேலைப்பாட்டுடன் உள்ளது. இக்கோயிலில் ரிக், யஜுர், சாமம், அதர்வணம் என்ற நான்கு வேதங்களும் விநாயகரை வழிபட்ட நிலையில் இங்கு ஒரே வரிசையில் நான்கு விநாயகர்கள் உள்ளனர். திருச்சுற்றின் பின் புறம் இரு திசைகளிலும் இரு விநாயகர்கள் உள்ளனர். முன்பொரு காலத்தில் இப்பகுதியை ஆண்டுவந்த பல்லவ மன்னர் பல தானதருமங்களைச் செய்தான். அப்போது கோயில் கட்டுவது பற்றியும் சிந்தித்தான். அப்போது சிவன் ஒரு அடியார் வேடத்தில் வந்திருந்து தனக்கு தானம் கேட்க, இறைவனே வந்ததை உணர்ந்து கோயிலைக் கட்டினான்.
# மணிமங்கலம் தர்மேசுவரர் கோயில்

## விழாக்கள்

ஆடிப்பூரம், நவராத்தி, சிவராத்திரி, மார்கழி திருவாதிரையில் சிறப்பு பூசை, உள்ளிட்ட விழாக்கள் இங்கு நடைபெறுகின்றன.
# இரும்பு(II) பாசுபேட்டு

**இரும்பு(II) பாசுபேட்டு** *(Iron(II) phosphate)* Fe<sub>3</sub>(PO<sub>4</sub>)<sub>2</sub>, என்பது என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். பெர்ரசு பாசுபேட்டு என்ற பெயராலும் அழைக்கப்படும் இச்சேர்மம் பழுப்பு நிறத்தில் காணப்படு கிறது. நீரில் கரையாது. ஒற்றைச் சரிவு படிக அமைப்பில் படிகமாகிறது. நத்தைப்புழு, களைகள் முதலானவற்றைக் கொல்லும் தோட்ட வேதிப்பொருளாகப் பயன்படுகிறது.
# இரும்பு(II) பாசுபேட்டு

## தோற்றம்

விவியனேட்டு (Fe2+Fe2+2(PO4)2•8H2O) என்ற நீரேற்று அல்லது ஐதரேட்டு வடிவில் ஒரு கனிமமாக இயற்கையில் இரும்பு(II) பாசுபேட்டு உருவாகிறது.
# இரும்பு(II) பாசுபேட்டு

## தயாரிப்பு

பெர்ரசு ஐதராக்சைடுடன் பாசுபாரிக் அமிலத்தை வினைபுரியச் செய்து நீரேற்றம் பெற்ற இரும்பு(II) பாசுபேட்டு தயாரிக்கப்படுகிறது.
# மேல்படப்பை தழுவக்கொழுந்தீசுவரர் கோயில்

**மேல்படப்பை தழுவக்கொழுந்தீசுவரர் கோயில்** தமிழ்நாட்டில் காஞ்சீபுரம் மாவட்டத்தில் உள்ள சிவன் கோயிலாகும்.
# மேல்படப்பை தழுவக்கொழுந்தீசுவரர் கோயில்

## அமைவிடம்

இக்கோயில் காஞ்சீபுரம் மாவட்டத்தில் மேல்படப்பை என்னுமிடத்தில் அமைந்துள்ளது.
# மேல்படப்பை தழுவக்கொழுந்தீசுவரர் கோயில்

## இறைவன், இறைவி

இக்கோயிலின் மூலவராக தழுவக்கொழுந்தீசுவரர் ஆவார். அவரை தழுவக்குழைந்தீசுவரர் என்றும் அழைப்பர். இறைவி காமாட்சி ஆவார். இக்கோயிலின் தல மரம் மாமரம் ஆகும். கோயிலின் தீர்த்தம் சிவபுஷ்கரணி ஆகும். இத்தலம் வழியாக விருத்தாசலம் சென்ற ஞானசம்பந்தர் இத்தலத்தைப் பற்றிப் பாடியுள்ளதால் தேவார வைப்புத்தலமாக இத்தலம் கருதப்படுகிறது.
# மேல்படப்பை தழுவக்கொழுந்தீசுவரர் கோயில்

## அமைப்பு

மூன்று நிலை ராஜகோபுரத்தைக் கொண்டு அமைந்துள்ள இக்கோயில் மூலவரின் மீது செப்டம்பர் மாதத்தில் முதல் ஏழு நாள்கள் சூரிய ஒளி விழுவதைக் காணலாம். தல விநாயகர் வெற்றி விநாயகர் என்றழைக்கப்படுகிறார். இறைவி தெற்கு நோக்கிய நிலையில் தனி சன்னதியில் உள்ளார்.இறைவியின் கோஷ்டத்தில் வைஷ்ணவி, லட்சுமி, சரசுவதி ஆகியோர் உள்ளனர். சந்திரன் தட்சனின் 27 மகள்களைத் திருமணம் செய்துகொண்டான். இருந்தபோதிலும் ரோகிணி மீது மட்டும் அதிக அன்பு செலுத்தினான். அதனால் கோபமுற்ற பிற மனைவியர் தம் தந்தையான தட்சனிடம் இது பற்றிக் கூறினர். கோபமடைந்த தட்சன் சந்திரனின் கலைகள் தேயும்படி சபித்தான். சாப விமோசனம் பெற பல கோயில்களுக்குச் சந்திரன் சென்றான். அக்கோயில்களில் இதுவும் ஒன்றாகும்.
# மேல்படப்பை தழுவக்கொழுந்தீசுவரர் கோயில்

## விழாக்கள்

வைகாசியில் ஞானசம்பந்தர் குருபூசை, ஆடிப்பூரம், நவராத்தி, மகாசிவராத்திரி, திருக்கார்த்திகை, பங்குனி உத்திரத்தில் திருக்கல்யாணம்உள்ளிட்ட விழாக்கள் இங்கு நடைபெறுகின்றன.
# பத்ரி நீர்வீழ்ச்சி

**பத்ரி நீர்வீழ்ச்சி** *(Badri Falls)* இந்தியாவின் இமாச்சலப் பிரதேசத்தில் இருக்கும் சோலான் நகரில் உள்ளது. பத்ரிநாத் அருவி என்ற பெயராலும் இந்நீர்வீழ்ச்சி அழைக்கப்படுகிறது. மலையின் உச்சியில் இருந்து பிறந்து பத்ரிநாத் கோயில் அமைந்துள்ள பகுதிக்கு கீழே பாய்கின்ற அலக்நந்தா ஆறுக்கு அருகாமையில் ஒரு சிறிய நீர்வீழ்ச்சியாக இது காணப்படுகிறது.  
பனி மலைகள் மற்றும் கனரக பாறைகள் பின்னணியில் பத்ரி நீர்வீழ்ச்சி அமைந்துள்ளது. மூடுபனி மற்றும் பனி மேகங்கள் பனி சூழ்ந்து இப்பகுதி அழகாகக் காணப்படுகிறது. இந்த நீர்வீழ்ச்சி மருத்துவ மதிப்பு மிக்கது என்று கருதப்பட்டு நிரூபிக்கப்பட்டுமுள்ளது.
# போராசு கணவாய்

உத்தரகாண்டத்தை இமாச்சலப் பிரதேசத்திலிருந்து போராசு கணவாய் பிரிக்கிறது. திபெத் எல்லைக்கு சிலகிலோமீட்டர் தொலைவிலேயே இக்கணவாய் அமைந்துள்ளது. போராசு கணவாயின் கிழக்குப் பகுதி டோன்சு சமவெளியில் இருந்து வெளிவருவது போன்றும், வடமேற்குப் பகுதி பாசுபா சமவெளியுடன் இணைந்தும் காணப்படுகிறது. வடமேற்குத் தொடர் யூகியா பனியாற்றிலிருந்து கீழிறங்கியும் வருகிறது. இக்கணவாய்க்கு அருகில் இமாச்சல் பகுதியில் 20.3 கிலோமீட்டர் தொலைவில் சிட்குல் என்ற கிராமமும், உத்தரகாண்டம் பகுதியில் ஒசுலா கிராமமும் அருகிலுள்ள கிராமங்களாக உள்ளன.  
புல்வெளிகள் வழியாக இக்கணவாய் பகுதியை அணுகமுடியும். பந்தர் புஞ்சு, கலா-நாக் அல்லது கருப்பு உச்சி, சுவர்க்கரோகிணி, அர் கி தூன் மலைப்பகுதிகளை இக்கணவாயிலிருந்து பார்க்கமுடியும்.
# போராசு கணவாய்

## காலநிலை

கோடை காலத்தில் இக்கணவாய்ப் பகுதியில் 0 ° செ வெப்பநிலைக்கும் கீழ் செல்கிறது. நவம்பர் மாதத்திற்கு பின்னர் இவ்வெப்பநிலை மேலும் பல பாகைகள் கடுமையாகக் குறைகிறது. பனிப்படிவு பாசுபா சமவெளியில் சற்று குறைவான அளவில் உள்ளது. டோன்சு சம்வெளியுடன் ஒப்பிடுகையில் மழைப்பொழிவு பெரும்பால்லும் பொதுவானது ஆகும். பொதுவாக அக்டோபர் மாதத்திற்குப் பின் பனிப்பொழிவு ஆரம்பமாகிறது.
# தஞ்சாவூர் வேணுகோபாலசுவாமி கோயில்

**தஞ்சாவூர் வேணுகோபாலசுவாமி கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள வைணவக் கோயில்களில் ஒன்றாகும்.
# தஞ்சாவூர் வேணுகோபாலசுவாமி கோயில்

## அமைவிடம்

இக்கோயில் தஞ்சாவூரில் கொள்ளுப்பேட்டைத் தெருவில் அமைந்துள்ளது. இக்கோயில் கிருஷ்ணன் கோயில் என்றும் அழைக்கப்படுகிறது.
# தஞ்சாவூர் வேணுகோபாலசுவாமி கோயில்

## மூலவர்

இக்கோயிலின் மூலவர் வேணுகோபாலன் ஆவார். அவர் பாமா, ருக்மணியுடன் உள்ளார்.
# தஞ்சாவூர் வேணுகோபாலசுவாமி கோயில்

## அமைப்பு

சற்றே உயர்ந்த தளத்தில் இக்கோயில் அமைந்துள்ளது. சாலையில் இருந்து உள்ளடங்கியுள்ள இக்கோயில் ராஜ கோபுரம், திருச்சுற்று, மூலவர் சன்னதி ஆகியவற்றைக் கொண்டு அமைந்துள்ளது. படிகளில் ஏறி நுழைவாயிலில் உள்ள ராஜ கோபுரத்தைக் கடந்து உள்ளே செல்லும்போது கருடாழ்வார் காணப்படுகிறார். மூலவர் சன்னதிக்கு முன்பாக வலது புறம் வலம்புரி விநாயகரும், இடது புறம் பால ஆஞ்சநேயரும் உள்ளனர். சற்று முன்னதாக வலப்புறத்தில் துவாரபாலகரான ஜெயனும், இடப்புறத்தில் துவாரபாலகரான விஜயனும் உள்ளனர். அருகே நாகர் உள்ளார். சிறிய திருச்சுற்றினைக் கொண்டு இக்கோயில் காணப்படுகிறது.
# தஞ்சாவூர் திரௌபதியம்மன் கோயில்

**தஞ்சாவூர் மாநரில் மட்டும் ஆறு திரௌபதியம்மன் கோயில்கள்**
# தஞ்சாவூர் திரௌபதியம்மன் கோயில்

## அமைவிடம்

**1.திரெளபதிஅம்மன் கோவில்- திரெளபதிஅமமன் கோவில்தெரு,கீழவாசல்**  
**2.திரெளபதி அம்மன் கோவில்- மானோஜியப்பா வீதி[கோட்டை],தெற்குவீதி**  
**3.திரெளபதி அம்மன் கோவில்-நீத்துக்காரத்தெரு,கரந்தை**  
**4.திரெளபதி அம்மன் கோவில்-கீரைக்காரத்தெரு,கரந்தை**  
**5.திரெளபதி அம்மன் கோவில்-ஒத்தைத்தெரு,கரந்தை**  
**6.திரெளபதி அம்மன் கோவில்-பூக்குளம்,கரந்தை**
# தஞ்சாவூர் திரௌபதியம்மன் கோயில்

## குடமுழுக்கு

⏩️11 செப்டம்பர் 2008இல் இக்கோயிலில் குடமுழுக்கு நடைபெற்றது.  
⏩️3 செப்டம்பர் 2023ல் இக்கோயில் குடமுழுக்கு நடைபெற்றது.
# பிரிகு ஏரி

**பிரிகு ஏரி** *(Bhrigu Lake)* இந்தியாவின் இமாச்சலப் பிரதேசத்தில் உள்ள குல்லு மாவட்டத்தில் கடல் மட்டத்தில் இருந்து 4300 மீட்டர் (14100 அடி) உயரத்தில் அமைந்துள்ள ஓர் எரியாகும். ரோதங் கணவாய்க்கு கிழக்கில், குலாபா கிராமத்திலிருந்து 6 கிலோமீட்டர் தொலைவில் அமைந்துள்ளது. மணாலிக்கு அருகிலுள்ள வெப்ப நீர் ஊற்றுக்குப் பிரபலமான இடமான வாசித் கோயிலில் இருந்து மலையேற்றத்தின் மூலம் அல்லது குலாபா கிராமத்திலிருந்து மலையேற்றத்தின் மூலம் பிரிகு ஏரியை அடையலாம். உண்மையில் குலாபாவில் இதற்கென தனியிடம் எதுவுமில்லை என்றாலும் உண்மையில் பிர் பஞ்சால் மலைத்தொடரின் ஒரு பகுதியாக உள்ளது. மகரிசி பிரிகுவின் நினைவாக இந்த ஏரிக்கு அப்பெயரிடப்பட்டது . .  
மகரிசி பிரிகு ஏரி அருகில் அமர்ந்து தியானம் செய்தார் என மரபுவழிக் கதைகள் தெரிவிக்கின்றன. எனவே இது ஒரு புனிதமான இடமாக நம்பப்படுகிறது. உள்ளூர் காரணமாக இந்த ஏரி முற்றிலும் உறைந்து போவதேயில்லை என்று நம்புகிறேன். எனவே இந்த ஏரி எப்பொழுதும் முழுவதுமாக உறைந்து போவதில்லை என்றும் நம்பப்படுகிறது.
# ஜமால்பூர் மாவட்டம்

**ஜமால்பூர் மாவட்டம்** (Jamalpur District) (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் மைமன்சிங் கோட்டத்தில் அமைந்துள்ளது. வங்காளதேசத்தின் வடகிழக்கில் அமைந்த இம்மாவட்டத்தின் நிர்வாகத் தலைமையிடம் **ஜமால்பூர்** நகரத்தில் அமைந்துள்ளது. பிரம்மபுத்திரா ஆற்றின் கரையில் உள்ள ஜமால்பூர் நகரம், தேசியத் தலைநகரமான டாக்காவிலிருந்து வடக்கே 140 கிலோ மீட்டர் தொலைவில் உள்ளது. இம்மாவட்டம் 1978-இல் உருவாக்கப்பட்டது.
# ஜமால்பூர் மாவட்டம்

## மக்கள் தொகையியல்

2115.16 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 22,92,674 ஆக உள்ளது. அதில் ஆண்கள் 11,28,724 ஆகவும், பெண்கள் 11,63,950 ஆகவும் உள்ளனர். ஆண்டு மக்கள் தொகை வளர்ச்சி 0.83% ஆக உள்ளது. பாலின விகிதம் 97 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1084 நபர்கள் வீதம் வாழ்கின்றனர். மாவட்ட சராசரி எழுத்தறிவு 38.4% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர். மக்கள் தொகையில் இசுலாமியர்கள் 2067685 ஆகவும், இந்துக்கள் 37449 ஆகவும், பௌத்தர்கள் 848 ஆகவும், கிறித்தவர்கள் 66 ஆகவும் மற்றும் பிறர் 1161 ஆக உள்ளனர். காரோ, பங்க்சி, ஹஜோங் மக்கள், ஹோடி, குர்மி மற்றும் மால் போன்ற உள்ளூர் பழங்குடி மலைவாழ் மக்கள் சிறு அளவில் இம்மாவட்டத்தில் வாழ்கின்றனர்.
# ஜமால்பூர் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட செகண்டரி பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப்பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# தலாய்

**தலாய்** *(Talai)* என்பது இந்தியாவின் இமாச்சலப்பிரதேசத்தில் இருக்கும் பிலாசுபூர் மாவட்டத்திலுள்ள ஒரு பேரூராட்சி ஆகும்.
# தலாய்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி தலாய் நகரத்தின் மக்கள்தொகை 2010 நபர்கள் ஆகும். இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். இக்கிராமத்தின் எழுத்தறிவு சதவீதம் 71% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாலும். எழுத்தறிவு பெற்றவர்களில் 75% நபர்கள் ஆண்கள் மற்றும் 68% நபர்கள் பெண்களாவர். 15% நபர்கள் 6 வயதுக்கு குறைவானவர்களாக உள்ளனர். பாபா பாலாக் நாத் தெய்வத்திற்காக அர்ப்பணிக்கப்பட்ட மூன்று கோயில்கள் இங்கு உள்ளன. நான்கு பள்ளிகள், மூன்று மருத்துவமனைகளில், ஒரு காவல் நிலையம், ஒரு கிரிக்கெட் மைதானத்தில் (கட்டுமானத்தின் கீழ்), இரண்டு வங்கிகள் மற்றும் ஒரு தானியங்கி பணம் வழங்கு இயந்திரம் முதலியவை உள்ளன. இங்கு பேருந்து நிறுத்தம் இல்லை என்றாலும், நகரத்தில் ஒரு டசன் சிறிய உணவகங்கள் மற்றும் 100 க்கும் மேற்பட்ட கடைகளுடன் இணைந்துள்ளன.
# யாழ்ப்பாணத்தைப் பிரித்தானியர் கைப்பற்றல்

**யாழ்ப்பாணத்தைப் பிரித்தானியர் கைப்பற்றல்** என்பது 1796 இல் யாழ்ப்பாணத்தை ஒல்லாந்தரிடம் இருந்து பிரித்தானியர் கைப்பற்றிக் கொண்டதைக் குறிக்கும். தொடக்கத்தில் இலங்கையில் இருந்த ஒல்லாந்தரின் ஆள்புலங்கள் பிரான்சுப் படைகளிடம் இருந்து காப்பாற்றுவதற்கான தற்காலிக ஏற்பாட்டின் ஒரு பகுதியாகவே யாழ்ப்பாணத்தைப் பிரித்தானியப் படைகள் எடுத்துக்கொண்டன. ஆனால், பல்வேறு அரசியல் நிலைமைகளால் யாழ்ப்பாணம் உள்ளிட்ட இலங்கையின் ஒல்லாந்த ஆள்புலங்களைப் பிரித்தானியரே நிரந்தரமாக வைத்துக்கொண்டனர்.
# யாழ்ப்பாணத்தைப் பிரித்தானியர் கைப்பற்றல்

## யாழ்ப்பாணத்தின் மீதான படை நடவடிக்கை

திருகோணமலை கைப்பற்றப்பட்ட பின்னர், யாழ்ப்பாணத்தைக் கைப்பற்றுமாறு தளபதி இசுட்டுவார்ட்டுக்கு, கரையோரப் படைகளின் கட்டளைத் தளபதி பிராத்வெயிட்டிடம் இருந்து ஆணை பிறப்பிக்கப்பட்டது. கனரக ஆயுதப் பிரிவு, 71 ஆம், 73 ஆம் படைப்பிரிவுகள், முதலாம் சிப்பாய்ப் படைகளின் மூன்று படைப்பிரிவுகள், பயனியர் படைப்பிரிவு, பெருமளவு "லசுக்கார்கள்" ஆகியவற்றை உள்ளடக்கிய படைகளுடன் தளபதி இசுட்டுவார்ட்டு, 1795 செப்டெம்பர் 24 அன்று திருகோணமலையில் இருந்து புறப்பட்டுக் கப்பல்கள் மூலம் 27 ஆம் தேதி பருத்தித்துறையில் இறங்கினான். நாகபட்டினத்தில் இருந்து 52 ஆம் படைப்பிரிவும் வந்திருந்தது. படைகளில் ஒரு பகுதியினரை கட்டளைகளை எதிர்பார்த்து அங்கேயே இருக்குமாறு விட்டுவிட்டு அன்று பிற்பகல் 5.00 மணிக்கு யாழ்ப்பாணத்தை நோக்கிப் புறப்பட்டனர். அடுத்த நாள் முற்பகலில் படைகள் 24 மைல்கள் தொலைவில் உள்ள யாழ்ப்பாணக் கோட்டையை அண்மித்தன.  
யாழ்ப்பாணக் கோட்டை இலங்கையில் உள்ள பிற கோட்டைகளுடன் ஒப்பிடும்போது நவீன தொழில் நுட்பங்களின் அடிப்படையில் அமைக்கப்பட்ட பலம் வாய்ந்த கோட்டையாக இருந்தும், அதைக் காப்பதற்குப் போதிய படை பலம் இருக்கவில்லை. 55 ஐரோப்பியரும், உள்ளூர்ப் படைவீரரும், அலுவலர்களுமாக 97 பேரும் மட்டுமே இங்கே இருந்தனர். யாழ்ப்பாணக் கோட்டையின் நிலைமை ஒல்லாந்த அதிகாரிகளுக்கு ஏற்கெனவே தெரிந்திருந்தாலும், அதை வலுப்படுத்துவதற்கான வளங்கள் அவர்களிடம் இருக்கவில்லை. பிரித்தானியருடன் போர் செய்யவேண்டி ஏற்பட்டால், போதிய பலம் இல்லாது இருக்கும் யாழ்ப்பாணக் கோட்டையைக் கைவிடுவது பற்றி ஏற்கெனவே பேசப்பட்டிருந்தது.  
28 ஆம் தேதி முற்பகல் 10.00 மணியளவில் கோட்டையைச் சுற்றி வளைத்த பிரித்தானியப் படைகள் ஒல்லாந்தப் படைகளைச் சரணடையுமாறு உத்தரவிட்டன. எவ்வித தாக்குதலோ எதிர்த்தாக்குதலோ இல்லாமல் உடனடியாகவே யாழ்ப்பாணக் கோட்டை பிரித்தானியரிடம் சரணடைந்தது. பிற்பகல் 1.00 மணிக்கு முன்பே சரணடைவு உடன்படிக்கை கைச்சாத்தானது. யாழ்ப்பாண மாவட்டத்தில் இருந்த ஊர்காவற்றுறைக் கோட்டை, பூநகரிக் கோட்டை முதலியனவும் சரணடைந்தன. 30 ஆம் தேதி கர்னல் பார்பட்டின் படைகளிடம் மன்னார்க் கோட்டை சரணடைந்தது. பருத்தித்துறையில் இருந்து திரும்பிச் செல்லும் வழியில், படைத்தலைவன் மொன்சனிடம் யாழ்ப்பாணக் கட்டளை அதிகாரி பிரிவுக்கு உட்பட்ட வவுனியா பிரிவைச் சேர்ந்த முல்லைத்தீவு, பூவரசங்குளம், வெடிவைத்தகல்லு, பெரியமடு, விடத்தல்தீவு, பனங்காமம், அன்னதேவன்மடு, தென்னமரவாடி, சுண்டிக்குளம் ஆகிய இடங்களில் இருந்த படையினரும் சரணடைந்தனர்.
# யாழ்ப்பாணத்தைப் பிரித்தானியர் கைப்பற்றல்

## விளைவுகள்

இந்தக் கைப்பற்றல் மூலம் யாழ்ப்பாணத்தின் ஆட்சி ஒல்லாந்தரிடம் இருந்து பிரித்தானியருக்குச் சென்றது. தொடக்கத்தில், நாட்டில் அமைதி ஏற்பட்ட பின்னர் பிரித்தானியரிடம் யாழ்ப்பாணம் உள்ளிட்ட இலங்கையிலிருந்த ஒல்லாந்தரின் ஆள்புலங்கள் திருப்பி ஒல்லாந்தருக்கே வழங்கப்படும் என ஐந்தாம் வில்லியத்துடன் இணங்கியிருந்தாலும், இலங்கையில் இருந்த ஒல்லாந்த அதிகாரிகள் இந்த ஒப்பந்தத்தின்படி நடக்கவில்லை. பிரித்தானியர் படைபலம் பயன்படுத்தியே அப்பகுதிகளைக் கைப்பற்றியதால் அவற்றின் உரிமை நிரந்தரமாகவே பிரித்தானியருக்குச் சென்றுவிட்டது. 1802 இன் அமியென்சு அமைதி உடன்படிக்கையிலும் இந்த உரிமை ஏற்றுக்கொள்ளப்பட்டுள்ளது.
# நக்ரோட்டா பக்வான்

**நக்ரோட்டா பக்வான்** *(Nagrota Bagwan)* என்பது இந்தியாவின் இமாச்சலப்பிரதேசத்தில் இருக்கும் காங்ரா மாவட்டத்திலுள்ள ஒரு நகராட்சி மன்றம் ஆகும்.
# நக்ரோட்டா பக்வான்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி நக்ரோட்டா பக்வான் நகரத்தின் மக்கள்தொகை 5900 நபர்கள் ஆகும். இம்மக்கள்தொகையில் 3001 நபர்கள் ஆண்கள் மற்றும் 2899 நபர்கள் பெண்களாவர். இதன்படி ஆண்கள் எண்னிக்கை 50.86% நபர்கள் மற்றும் பெண்கள் 49.14% நபர்கள் ஆகும். இந்நகரத்தின் எழுத்தறிவு சதவீதம் 90.76% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது அதிகமாகும். எழுத்தறிவு பெற்றவர்களில் 93.59% நபர்கள் ஆண்கள் மற்றும் 87.87% நபர்கள் பெண்களாவர். நக்ரோட்டா பக்வான் நகரில் 9.37% நபர்கள் 6 வயதுக்கு குறைவானவர்களாக உள்ளனர். புவியியல் அமைப்பின்படி இந்நகரம் சாமுந்தா மற்றும் காங்ரா தேவி கோவிலகளுக்கு இடையில் அமைந்துள்ளது.
# நம்புல் நதி

**நம்புல் நதி** *(Nambul River)* என்பது இந்தியாவின் மணிப்பூர் மாநிலத்தின் தலைநகரான இம்பால் நகரில் பாயும் ஒரு நதியாகும்.
# நம்புல் நதி

## போக்கு

நம்புல் நதி லோக்டாக் ஏரியில் உற்பத்தியாகும் முக்கிய வற்றாத தண்ணீர் ஆதாரங்களில் ஒன்றாகும். நம்புல் நதி உள்நாட்டு முதன்மை நீர்வழிகளில் ஒன்றாகும். இந்நதி பள்ளத்தாக்குகள் மற்றும் மலைகளையும் தெற்கு மற்றும் கிழக்கு பகுதி கிராமங்களையும் இம்பாலுடன் இணைப்பதால் முக்கிய வணிக மற்றும் சந்தை மையமாக திகழ்கிறது.  
சமீப காலங்களில் மணிப்பூரின் பொருளாதார முக்கியத்துவம் உள்ள இந்த வற்றாத நதியின் அருகில் நம்புல் நதியின் பெரிய வடிகாலாக இப்போது 'நம்புல் நளா' என்ற கிளை நதி உருவாக்கப்படுவதாக அறிவிக்கப்பட்டுள்ளது.
# நம்புல் நதி

## உயிரினங்கள்

நம்புல் நதியில் "கநாப்" (Pangio pangia), "கசெப்" (Mystus bleekeri) மற்றும் "கமு சாங்யும்" (Garra manipurensis) போன்ற மீன் வகைகள் இருந்தன.  
ஆனால் நம்புல் நதியின் அதிக சுரண்டல் மற்றும் மாசு காரணமாக இரண்டு தசாப்தங்களுக்கு முன்னர் இந்த மீனினங்கள் அழிந்து போயின.
# சத்கீரா மாவட்டம்

**சத்கீரா மாவட்டம்** (Satkhira District) (,
தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் தென்மேற்கில் அர்பங்கச்சியா ஆற்றின் கரையில் அமைந்த இம்மாவட்டத்தின் நிர்வாகத் தலைமையிடம் **சத்கீரா** நகரத்தில் அமைந்துள்ளது.
# சத்கீரா மாவட்டம்

## மாவட்ட எல்லைகள்

இம்மாவட்டத்தின் வடக்கில் ஜெஸ்சூர் மாவட்டமும், தெற்கில் வங்காள விரிகுடாவும் , கிழக்கில் குல்னா மாவட்டமும், மேற்கில் இந்திய மாநிலமான மேற்கு வங்காளத்தின் வடக்கு 24 பர்கனா மாவட்டமும் எல்லைகளாக உள்ளது.
# சத்கீரா மாவட்டம்

## மாவட்ட நிர்வாகம்

குல்னா கோட்டத்தில் 3817.29 சதுர கிலோ மீட்டர் பரப்பளவு கொண்ட சத்கீரா மாவட்டத்தை நிர்வாக வசதிக்காக எட்டு துணை மாவட்டங்களாகப் பிரிக்கப்பட்டுள்ளது. இம்மாவட்டம் இரண்டு நகராட்சி மன்றங்களும், எழுபத்தி ஒன்பது கிராம ஒன்றியக் குழுக்களும், 916 வருவாய் கிராமங்களும், 1440 கிராமங்களையும் கொண்டுள்ளது.  
இம்மாவட்டத்தின் அஞ்சல் சுட்டு எண் 9400 ஆகும். தொலைபேசி குறியிடு எண் 0471 ஆகும்.  
இம்மாவட்டம் நான்கு நாடாளுமன்றத் தொகுதிகளைக் கொண்டுள்ளது.
# சத்கீரா மாவட்டம்

## பொருளாதாரம்

வேளாண்மைப் பொருளாதாரத்தை மட்டும் நம்பியுள்ள இம்மாவட்டத்தில் ராய்மங்கோல், காளிந்தி, காக்சியாளி, கபதக்கியா, பங்கசியா, ஹரியவங்க, மலோஞ்சா, பேட்னா, சுனார், இஷாமதி முதலிய ஆறுகள் பாய்வதால் இம்மாவட்டம் நீர் வளமும், நில வளமும் கொண்டுள்ளது.  
இங்கு நெல், சணல், புகையிலை, உருளைக்கிழங்கு, மிளகு, கடுகு, கோதுமை, மா, விளாச்சி, தென்னை, கொய்யா மற்றும் காய்கறிகள் பயிரிடப்படுகிறது.  
இம்மாவட்டத்தில் 86 பால்பண்ணைகள், 322 கோழிப் பண்ணைகள், 3650 இரால் பண்னைகள், 66 குஞ்சு பொறிப்பகங்களும் மற்றும் ஒரு கால்நடை இனப் பெருக்க மையமும் உள்ளது.
# சத்கீரா மாவட்டம்

## பொருளாதாரம்

### ஏற்றுமதிப் பொருட்கள்

இரால் மீன்கள், அரிசி, சணல் பொருட்கள், கோதுமை, வெற்றிலை, கால்நடைகளின் தோல் இம்மாவட்டத்திலிருந்து பிற நாடுகளுக்கு ஏற்றுமதி செய்யப்படுகிறது.
# சத்கீரா மாவட்டம்

## மக்கள் தொகையியல்

3817.29 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 19,85,959 ஆக உள்ளது. அதில் ஆண்கள் 9,82,777 ஆகவும், பெண்கள் 10,03,182 ஆகவும் உள்ளனர். பாலின விகிதம் 98 ஆண்களுக்கு 100 பெண்கள் வீதம் உள்ளனர். ஆண்டு மக்கள் தொகை வளர்ச்சி விகிதம் 0.62% ஆக உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில் 520 நபர்கள் வீதம் வாழ்கின்றனர். மாவட்ட சராசரி எழுத்தறிவு 52.1% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# சத்கீரா மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# சத்கீரா மாவட்டம்

## தட்ப வெப்பம்

சத்கீரா மாவட்டத்தின் ஆண்டு சராசரி அதிகபட்ச வெப்பம் 35.5° செல்சியஸ் (95.9°F) ஆகவும்; குறைந்தபட்ச வெப்பம் 12.5°செல்சியஸ் (54.5&nbsp;°F) ஆகவும் உள்ளது. ஆண்டு சராசரி மழைப் பொழிவு 1710 மில்லி மீட்டராகும்.
# அனைவருக்கும் அடிப்படை வருமானம்

on whether or not to incorporate the concept of basic income in the Federal constitution. The measure did not pass, with 76.9% voting against basic income.]]  
**அனைவருக்கும் அடிப்படை வருமானம்** (*universal basic income*) அல்லது **கட்டுகளற்ற அடிப்படை வருமானம்**, **குடிமகனின் வருமானம்**, **அடிப்படை வருமான பொறுப்புறுதி**) என்பது ஒரு நாட்டின் அனைத்து குடிமக்களுக்கும், அவர்களது வறுமை நிலை பற்றி கருத்தில் கொள்ளாது, எவ்வித எதிர்பார்ப்புகளுமின்றி அரசு அல்லது அரசுத்துறை நிறுவனம் மூலம் வழங்கப்படும் **சமூக பாதுகாப்பு** நிதியாகும்; இதனைத் தவிர அவர்களுக்கு வேறு வருமானம் இருக்கலாம்.  
வறுமைக்கோட்டிற்கு கீழுள்ள அனைவருக்கும் வழங்கப்படும் கட்டற்ற பணப்பட்டுவாடா சில நேரங்களில் *பகுதியான அடிப்படை வருமானம்* எனப்படும்.
# சூரிய வானிலை

**சூரிய வானிலை** *(Solar weather)* என்பது வானிலையியலின் ஒரு பிரிவு ஆகும். சூரியனின் நடத்தைகள் மற்றும் அதற்கான முன்கணிப்புகள் என்ன வகையில் செய்ய முடியும் என்பதை ஆராய்வதற்கான வானிலையியலின் ஒரு கிளையாகும் .  
சூரியனின் சாத்தியமுள்ள நடத்தைகளின் ஒப்புருவாக்கம் குறித்து ஆய்வுமேற்கொள்வது உள்ளிட்ட நடத்தைகளும் சூரிய வானிலை ஆராய்ச்சியில் அடங்கும். உதாரணமாக, சாத்தியமுள்ள சூரிய புயல் பற்றி செயற்கைக்கோள்களுக்கு எச்சரிக்கைகள் கொடுத்து உதவமுடியும்.சூரியனின் மிகப்பெரிய அளவு காரணமாகவும், சிக்கலான கருத்து அமைப்புகள் காரணமாகவும் பூமியின் வானிலை கணிப்புகள் போல சூரியனிலுள்ள வானிலைக் கணிப்புகள் சூரியப் புள்ளித் தரவுகளைத் தவிர சிறப்புடையதாக இல்லை.  
விண்வெளியின் வானிலையுடன் சூரிய வானிலை நெருங்கிய தொடர்பு கொண்டுள்ளது. பெரும்பாலும் இவையிரண்டும் ஒன்றே என்கிற போக்கிலும் வகைப்படுத்தப்படுகிறது.
# நராய்ல் மாவட்டம்

**நராய்ல் மாவட்டம்** (Narail District) ( தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் குல்னா நகரம் ஆகும்.
# நராய்ல் மாவட்டம்

## மாவட்ட எல்லைகள்

நராய்ல் மாவட்டத்தின் வடக்கில் மகுரா மாவட்டம், தெற்கில் குல்னா மாவட்டம், கிழக்கில் பரித்பூர் மாவட்டம் மற்றும் கோபால்கஞ்ச் மாவட்டம், மேற்கில் ஜெஸ்சூர் மாவட்டம் எல்லைகளாக உள்ளது.
# நராய்ல் மாவட்டம்

## மாவட்ட நிர்வாகம்

967.99 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக நராய் சதர், காளியா மற்றும் லொககோரா என மூன்று துணை மாவட்டங்களாகப் பிரிக்கப்பட்டுள்ளது. மேலும் இம்மாவட்டம் மூன்று நகராட்சி மன்றங்களையும், 38 கிராம ஒன்றியக் குழுக்களையும், 406 வருவாய் கிராமங்களையும், 635 கிராமங்களையும் கொண்டுள்ளது.  
இம்மாவட்டத்தின் அஞ்சல் சுட்டு எண் 7300 ஆகும். தொலைபேசி குறியிடு எண் 0481 ஆகும். இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.
# நராய்ல் மாவட்டம்

## நிலவியல்

இம்மாவட்டத்தில் வேளாண்மை நிலங்கள் 17,6504 ஏக்கர்களும், தரிசு நிலங்கள் 25,090 ஏக்கர்களும், காடுகள் 10 ஏக்கர்களும், ஆற்றுப் பகுதிகள் 8562 ஏக்கர் அளவிலும் உள்ளது.
# நராய்ல் மாவட்டம்

## பொருளாதாரம்

நராய்ல் மாவட்டத்தில் பயாரப், குமார், மதுமதி, சித்ரா, நவகங்கா, கஜ்லா முதலிய ஆறுகள் பாய்வதால், இம்மாவட்டம் நீர் வளமும், மண் வளமும் கொண்டுள்ளது. எனவே இங்கு நெல், கோதுமை, சணல், தென்னை, வெற்றிலை, பாக்கு, நிலக்கடலை போன்ற பயிர்கள் விளைவிக்கப்படுகிறது.
# நராய்ல் மாவட்டம்

## தட்ப் வெப்பம்

நரய்ல் மாவட்டத்தின் அதிகபட்ச வெப்பம் 37.1 பாகை செல்சியஸ் ஆகவும், குறைந்தபட்ச வெப்பம் 11.2 பாகை செல்சியஸ் ஆகவும் உள்ளது. ஆண்டு சராசரி மழைப் பொழிவு 1467 மில்லி மீட்டராகும்.
# நராய்ல் மாவட்டம்

## மக்கள் தொகையியல்

967.99 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 7,21,668 ஆக உள்ளது. அதில் ஆண்கள் 3,53,527 ஆகவும், பெண்கள் 3,68,141 ஆகவும் உள்ளனர். பாலின விகிதம் 96 ஆண்களுக்கு பெண்கள் 100 வீதம் உள்ளனர். ஆண்டு மக்கள் தொகை வளர்ச்சி விகிதம் 0.32% ஆக உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில் 746 நபர்கள் வீதம் வாழ்கின்றனர். மாவட்ட சராசரி எழுத்தறிவு 61.3% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# நராய்ல் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# மெகர்பூர் மாவட்டம்

**மெகர்பூர் மாவட்டம்** (Meherpur District) (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் மேற்கில் அமைந்த இம்மாவட்டத்தின் நிர்வாகத் தலைமையிடம் **மெகர்பூர்** நகரம் ஆகும்.
# மெகர்பூர் மாவட்டம்

## மாவட்ட எல்லைகள்

மெகர்பூர் மாவட்டத்தின் வடக்கில் குஸ்தியா மாவட்டம் மற்றும் இந்தியாவின் மேற்கு வங்காளம் மாநிலமும், தெற்கில் மேற்கு வங்காள மாநிலமும், சௌதாங்கா மாவட்டமும், கிழக்கில் சௌதாங்கா மாவட்டமும், குஸ்தியா மாவட்டங்களும், மேற்கில் இந்தியாவின் மேற்கு வங்காள மாநிலமும் எல்லைகளாக உள்ளது.
# மெகர்பூர் மாவட்டம்

## மாவட்ட நிர்வாகம்

751.62 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக மெகர்பூர், கங்கினி மற்றும் முஜிப்நகர் என மூன்று துணை மாவட்டங்களாகப் பிரிக்கப்பட்டுள்ளது.
இம்மாவட்டம் மெகர்பூர், முஜிப்நகர் என இரண்டு நகராட்சி மன்றங்களையும், பதினெட்டு கிராம ஒன்றியக் குழுக்களையும், 180 வருவாய் கிராமங்களையும், 274 கிராமங்களையும் கொண்டுள்ளது.
முப்பத்தி ஐந்து அஞ்சல் நிலையங்களுடன் கூடியது இம்மாவட்டத்தின் அஞ்சல் சுட்டு எண் 7100 ஆகும். தொலைபேசி குறியிடு எண் 0791 ஆகும். இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.
# மெகர்பூர் மாவட்டம்

## பொருளாதாரம்

இம்மாவட்டம் வேளாண் பொருளாதாரத்தை நம்பியுள்ளது. இம்மாவட்டத்தில் மதவங்க, வைராப், சௌதியா, கஜ்லா முதலி ஆறுகள் பாய்வதால் நீர் வளமும், மண் வளமும் கொண்டுள்ளது. இங்கு நெல், சணல், மா, கடுகு, வாழை, உருளைக்கிழங்கு, மிளகு, கடுகு, கோதுமை, அன்னாசி முதலியன பயிரிடப்படுகிறது.
# மெகர்பூர் மாவட்டம்

## மக்கள் தொகையியல்

751.62 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 6,55,392 ஆக உள்ளது. அதில் ஆண்கள் 3,24,634 ஆகவும், பெண்கள் 3,30,758 ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.02 % ஆக உள்ளது. பாலின விகிதம் 98 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 872 நபர்கள் வீதம் வாழ்கின்றனர். மாவட்ட சராசரி எழுத்தறிவு 46.3 % ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# மெகர்பூர் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# எட்வார்டு எமர்சன் பர்னார்டு

**எட்வார்டு எமர்சன் பர்னார்டு (Edward Emerson Barnard)** (திசம்பர் 16, 1857 – பிப்ரவரி 6, 1923) ஓர் அமெரிக்க வானியலாளர் ஆவார். இவர் வழக்கத்தில் **இ.இ.பரனார்டு** எனப்படுகிறார். இவர் ஒரு தகைமை மிக்க நோக்கீட்டு வானியலாளர். இவர் 1916 இல் பர்னார்டு விண்மீனின் உயர்ந்த துல்லிய இயக்கத்தைக் கண்டுபிடித்தமைக்காக பரவலாக அறியப்பட்டார்.இது பின்னர் பர்னார்டு விண்மீன் பெயர் இடப்பட்டது.
# எட்வார்டு எமர்சன் பர்னார்டு

## இளமை வாழ்க்கை

பர்னார்டு டென்னசியில் உள்ள நாழ்சுவில்லியில் பிறந்தார். இவரது தந்தiயார் இரியூபன் பெர்னார்டு. தாயார் கேவுட் எனப்படும் எலிசபெத் ஜேன் பர்னார்டு . இவருக்கு ஓர் அண்ன்ன் உண்டு. இவர் பிறப்பதற்கு மூன்று மாத்த்துக்கு முன்பே இவரின் தந்தையார் இறந்துவிட்டுள்ளார். எனவே இவர் வறுமையான குடும்பத்தில் வளர்ந்துள்ளார். இதனால் இயல்பான முறைசார் கல்வி ஏதும் இவர் பயிலவில்லை. இவரின் முதல் ஆர்வம் ஒளிப்படவியலில் கவிந்தது. அதனால் இவர் ஓர் ஒளிப்படவியலாரின் உதவியாளராகத் தன் ஒன்பதாம் அகவையில் பணிபுரிந்துள்ளார்.  
இவர் பின்னர் வானிய்லில் ஆர்வத்தை வளர்த்துகொண்டார். இவர் 1876 இல் ஐந்து அங்குல ஒளிவிலகல்வகைத் தொலைநோக்கியை வாங்கியுள்ளார். இவர் 1881இல் முதல் வால்வெள்ளியைக் கண்டுபிடித்தார். ஆனால் இந்தக் கண்டுபிடிப்பை அறிவிக்கத் தவறியுள்ளார். இவர் அடுத்த வால்வெள்ளியைப் பின்னர் அதே ஆண்டிலும் 1992 இல் மூன்றாம் வால்வெள்ளியையும் கண்டுபிடித்தார்.  
இவை ஒளிப்பட்த் தொழிலில் இருந்தபோதே 1881 இல் ஓர் ஆங்கிலேயப் பெண்ணான உரோடா கால்வர்ட்டை மணந்துள்ளார். அல்பெர்ட் ஆரிங்டன் வார்னர் 1880 களில் 200 டாலர் புது கோளைக் கண்டுபிடிப்பவருக்கு வழங்கியுள்ளார். எட்வார்டு ஐந்து கோள்களைக் கண்டுபிடித்துள்ளார். .இந்தப் பணத்தைக் கொண்டு இவர் தனக்கும் தன் புது மனைவிக்கும் ஒரு புதிய வீட்டைக் கட்டியுள்ளார்.  
நாழ்சுவில்லி பயில்நிலை வானியலாளர்களுக்கு இவர் அறிமுகமாகியதும் அவர்கள் ஒருதொகையைத் திரட்டி இவரை வாண்டர்பில்ட் பல்கலைக்கழகத்தில் படிக்க நல்கையாக வழங்கியுள்ளனர். இவர் பள்ளியில் படிக்கவில்லை.ஆனால் இவருக்கு முன்பு எவருக்கு வழங்கப்படாத வாண்டர்பில்டின் தகைமைப் பட்டம் வழங்கப்பட்டிருந்தது.இவர் இலிக் வான்காணகத்தில் 1887 இல் சேர்ந்தார். பின்னர் இவர் அதன் இயக்குநரான எட்வார்டு எசு. கோல்டன் அவர்களுடன் பெரிய வானியல் கருவிகளைப் பயன்படுத்த அணுகுவதிலும் பிற ஆய்வு, மேலாண்மைப் பணிகளிலும் மோத நேர்ந்துள்ளது.
# எட்வார்டு எமர்சன் பர்னார்டு

## வானியல் பணி

இவர் 1889 இல் இவர் இயாபேதசு நிலா காரிக்கோளின் வலயங்களைக் கடப்பைக் கண்ணுற்றார். காரிக்கோளுக்கும் அதன் உள்வலயதுக்கும் இடையே உள்ள வெளியில் இயாபேதசு கடப்பதைப் பார்த்தபோது, நிலா மீது ஒரு நிழல் கடந்து செல்வதையும் கண்டுள்ளார். உடனே அதை அவர் உணராவிட்டாலும், இவர் காரிவலயம் உள்ளதற்கான சான்றாக்க் கருநிழல் வலயங்களின் வட்டவடிவத் தடங்களுக்குச் செங்குத்தாக அமைதலைக் கண்டுபிடித்துள்ளார். இவை முதலில் ஐயத்துக்கு ஆட்பட்டாலும் வாயேஜர்-1 விண்கலம் இதை உறுதிப்படுத்தியது.  
இவர் 1892 இல் ஒரு விண்மீன் வெடிப்பின் நோக்கீடுகளை எடுத்தார். அதன் வளிம உமிழ்வுகளை முதலில் பார்த்து இது ஒரு விண்மீன் வெடிப்புதான் என முடிவு செய்தார். இந்த ஆண்டிலேயே இவர் வியாழனின் ஐந்தாம் நிலாவை, அதாவது அமால்தியாவைக் கண்டுபிடித்தார். கலீலியோ 1609 இல் நான்கு வியாழனின் நிலாக்களைக் கண்டுபிடித்த பிறகு, இவர் தான் வியாழனின் புதிய நிலாவைக் கண்டுபிடித்தவர் ஆகிறார். இதுதான் ஒளிப்படத்தட்டு அல்லது வேறு பதிவு செய்த படிமம் அல்லாமல் கண்பார்வை வழியே கண்டறிந்த கடைசி நிலாவாகும்.  
இவர் 1895 இல் சிக்காகோ பல்கலைக்கழகத்தில் வானியல் பேராசிரியராகச் சேர்ந்தார். இங்கு இவர் யெர்க்கேசு வான்காணக 40 அங்குல தொலைநோக்கியைப் பயன்படுத்தினார். இங்கே, இவர் பால்வழி சார்ந்த ஒளிப்படங்களை எடுப்பதில் முழுநேரமும் செலவிட்டார். மேக்சு வுல்ப்புடன் இணைந்து, பால்வழியில் அமைந்த சில கருப்புப் பகுதிகளைக் கண்டுபிடித்தார். இவை வளிமமும் தூசும் கலந்த முகில்களே. இவை தொலைவில் அமைந்த விண்மீன்களை மறைத்தன. இவரிடம் உதவியாளராக, மேரி ஆர். கால்வெர்ட்டு எனும் இவரது ஒன்றுவிட்ட உடன்பிறப்பான பெண்மணி, மாந்தக் கணிப்பாளராகச் சேர்ந்தார்.  
இவர் 1916 இல் கன்டுபிடித்த மங்கிய விண்மீன் ஒன்றுக்கு இவரது நினைவாக, பர்னார்டு விண்மீன் எனப் பெயரிடப்பட்டது. இந்த விண்மீனின் இயலியக்கம் மற்ற விண்மீன்களைவிட கூடுதலாக அமைந்திருந்தது. இது தான் சூரியனுக்கு அருகாக உள்ள விண்மீன்களில் இரண்டாவதாகும். ஆல்பா சென்ட்டாரிக்கு அடுத்து இது அமைகிறது.  
இவர் வான் ஒளிப்படவியலின் முன்னோடியாவார். இவர் பர்னார்டு வான்பொருட்கள் என வழங்கும் கருப்பு ஒண்முகில்களின் தொடரைக் கண்டுபிடித்து, இவற்றுக்கு மெசியர் அட்டவணையைப் போல, எண் அடிப்படையில் பெயரிட்டார். இப்பெயர்கள் எனத் தொடங்கி என முடிகின்றன. இவற்றுக்கான முதல் பட்டியலை வானியற்பியல் இதழில் 1919 இல் வெளியிட்டார்,'' "வானில் அமைந்த 182 கருப்புப் பொருட்களின் அட்டவணைபற்றி".  
இவர் 1923 பிப்ரவரி, 6 இல் விசுகான்சில் உள்ள வில்லியம்சு பேவில் இறந்தார்; நாழ்சுவில்லியில் அடக்கம் செய்யப்பட்டார். இவர் இறந்த பின்னர், பலர் விதிவிலக்காகவுள்ள இவரது வான் ஒளிப்படங்களைத் தொகுத்து, 1927 இல் * பால்வழியின் தேர்ந்தெடுத்த பகுதிகளின் ஒளிப்படவியல் அட்டவணை(A Photographic Atlas of Selected Regions of the Milky Way)* என்ற தலைப்பிட்டு வெளியிட்டனர். இவரது பணியை யெர்க்கேசு வான்காணக இயக்குநர் எடுவின் பி. பிராசுட்டும் மேரி ஆர். கால்வெர்ட்டும் முடித்து வைத்தனர்.
# எட்வார்டு எமர்சன் பர்னார்டு

## வானியல் பணி

### வால்வெள்ளி கண்டுபிடிப்புகள்

இவை1881 முதல் 1892 வரை இவரால் கண்டுபிடிக்கப்பட்ட 15 வேறுபட்ட வால்வெள்ளிகள், இவற்றில் மூன்று பருவமுறையின; மேலும் இவர் பிறருடன் இணைந்து இருகோள்களைக் கண்டுபிடித்துள்ளார்:
- C/1881 அறிவிக்கப்படவில்லை
- C/1881 S1
- C/1882 R2
- D/1884 O1 (பர்னார்டு 1)
- C/1885 N1
- C/1885 X2
- C/1886 T1 பர்னார்டு-ஆர்ட்விகு]]
- C/1887 B3
- C/1887 D1
- C/1887 J1
- C/1888 U1
- C/1888 R1
- C/1889 G1
- 177P/பர்னார்டு, (P/1889 M1, P/2006 M3, பர்னார்டு 2)
- C/1891 F1 பர்னார்டு-டென்னிங்கு
- C/1891 T1
- 206P/பர்னார்டு போட்டினி D/1892 T1 (பர்னார்டு 3) – ஒளிப்படவியலால் கண்டறியப்பட்ட முதல் வால்வெள்ளி; s 206P/பர்னார்டு-போட்டினியாக 2008 இல் மீள அறியப்பட்டது.
# எட்வார்டு எமர்சன் பர்னார்டு

## தகைமைகள்

**விருதுகள்**  
- இணை ஆய்வு உறுப்பினர், அமெரிக்கக் கலை, அறிவியல் கல்விக்கழகம் (1892)  
- அரசு வானியல் கழகப் பொற்பதக்கம் (1897)  
- பிரான்சு Société astronomique de France]]இன் உயர்விருதான பிரிக்சு ஜான்சன் பரிசு, (1906)  
- புரூசு பதக்கம் (1917)  
**இவர் பெயர் இடப்பட்டவை**  
- பர்னார்டு (நிலாக் குழிப்பள்ளம்)
- பர்னார்டு (செவ்வாய்க் குழிப்பள்ளம்)
- கனிமீடு நிலாவின் பர்னார்டு பகுதி
- குறுங்கோள் 819 பர்னார்டியானா
- புபபொ 6822 பர்னார்டு பால்வெளி
- பர்னார்டு கண்ணி
- பர்னார்டு விண்மீன்
- பர்னார்டு முற்றம், வாண்டெர்பில்ட் பல்கலைக்கழகத்தின் உறைவிடுதி
- பர்னார்டு வானியல் கழகம், சட்டநூகாவின் வானியல் குழு
- பர்னார்டு மலை
# மகுரா மாவட்டம்

**மகுரா மாவட்டம்** (Magura District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. தென்மேற்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் **மெகர்பூர்** நகரம் ஆகும்.மகுரா நகரம், தேசியத் தலைநகரான டாக்காவிலிருந்து 176 கிலோ மீட்டர் தொலைவில் உள்ளது.
# மகுரா மாவட்டம்

## மாவட்ட எல்லைகள்

மகுரா மாவட்டத்தின் வடக்கில் ராஜ்பரி மாவட்டமும், தெற்கில் நராய்ல் மாவட்டம் மற்றும் ஜெஸ்சூர் மாவட்டமும், கிழக்கில் பரித்பூர் மாவட்டமும், மேற்கில் ஜெனிதக் மாவட்டம் எல்லைகளாக உள்ளது.
# மகுரா மாவட்டம்

## மாவட்ட நிர்வாகம்

01 மார்ச் 1984-இல் துவக்கப்பட்ட மகுரா மாவட்டம் 1039.10 சதுர கிலோ மீட்டர் பரப்பளவு கொண்டது. இம்மாவட்டத்தின் நிர்வாக வசதிக்காக மகுரா, சாலிகா, முகமதுபூர் மற்றும் ஸ்ரீபூர் என நான்கு துணை மாவட்டங்களாகப் பிரிக்கப்பட்டுள்ளது.  
மேலும் இம்மாவட்டம் ஒரு நகராட்சி மன்றமும், முப்பத்தி ஆறு கிராம ஒன்றியக் குழுக்களும், 510 வருவாய் கிராமங்களும், 711 கிராமங்களும் கொண்டுள்ளது.  
இம்மாவட்டத்தின் அஞ்சல் சுட்டு எண் 7600 மற்றும் தொலைபேசி குறியிடு எண் 0488 ஆகும். இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.
# மகுரா மாவட்டம்

## மக்கள் தொகையியல்

884 சதுர கிலோ மீட்டர் பரப்பளவு கொண்ட மகுரா மாவட்டத்தின் மக்கள் தொகை 9,18,419 ஆகும். அதில் ஆண்கள் 4,54,739 ஆகவும், பெண்கள் 4,63,680 ஆகவும் உள்ளனர். பாலின விகிதம் 98 ஆண்களுக்கு, 100 பெண்கள் வீதம் உள்ளனர். ஆண்டு மக்கள் தொகை வளர்ச்சி 1.07% ஆக உள்ளது. எழுத்தறிவு 50.60% ஆக உள்ளது. மாவட்ட மக்களில் பெரும்பான்மையினர் இசுலாமியர்களாகவும், வங்காள மொழி பேசுபவர்களாகவும் உள்ளனர்.
# மகுரா மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# மகுரா மாவட்டம்

## பொருளாதாரம்

இம்மாவட்டத்தில் நவகங்கா, குமார், கோரை, மதுமதி, சித்ரா, இஷாமதி, மகுரா, பேக்பதி முதலிய ஆறுகள் பாய்வதால் நீர் வளமும், மண் வளமும் மிக்கதாக உள்ளது.
இங்கு நெல், சணல், கோதுமை, கடுகு, வெங்காயம், வெள்ளைப்பூண்டு, பருத்தி, மஞ்சள், வெற்றிலை, பாக்கு, தென்னை முதலியவைகள் பயிரிடப்படுகிறது.
# மகுரா மாவட்டம்

## தட்ப வெப்பம்

இம்மாவட்டத்தின் கோடைக்காலத்தில் அதிகபட்சம் 35.6 பாகை செல்சியஸ் வெப்பமும்; குளிர்காலத்தில் குறைந்தபட்சம் 9.4 பாகை செல்சியஸ் வெப்பமும் காணப்படுகிறது. ஆண்டு சராசரி மழைப் பொழிவு 1,681 மில்லி மீட்டராக உள்ளது.
# திலானிபூர் ஜும்ஆ பள்ளிவாசல், போர்ட் பிளேர்

**திலானிபூர் ஜும்ஆ பள்ளிவாசல்** இந்திய யூனியன் பிரதேசமான அந்தமான் நிக்கோபார் தீவுகளில் உள்ள போர்ட் பிளேர் நகரில் திலானிபூர் பகுதியில் உள்ள பள்ளிவாசல்
ஆகும். இப்பள்ளிவாசல் "திலானிபூர் பள்ளிவாசல்" எனவும் அழைக்கப்படுகிறது.
# திலானிபூர் ஜும்ஆ பள்ளிவாசல், போர்ட் பிளேர்

## அமைப்பு

இப்பள்ளிவாசல் இரண்டு மினார்களைக் கொண்டுள்ளது. நடுவில் ஒரு குவிமாடம் உள்ளது.
# திலானிபூர் ஜும்ஆ பள்ளிவாசல், போர்ட் பிளேர்

## தொழுகை

இப்பள்ளிவாசலில் தினமும் ஐந்து நேர தொழுகை நடைபெறுகிறது. வாரம் தோறும் வெள்ளிக்கிழமை ஜும்ஆ பிரசங்கம் நடைபெறுகிறது. வருடம் தோறும் ஈகைத் திருநாள், தியாகத் திருநாள் தொழுகைகள் மற்றும் கொண்டாட்டங்கள் நடைபெறுகிறது.
# குஸ்தியா மாவட்டம்

தங்குமிடம், குஸ்திபாரி, குஸ்தியா மாவட்டம்]]  
**குஸ்தியா மாவட்டம்** (Kushtia District) (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. வங்காளதேசத்தின் மேற்கில் அமைந்த இம்மாவட்டத்தின் நிர்வாகத் தலைமையிடம் **குஸ்தியா** நகரம் ஆகும்.
# குஸ்தியா மாவட்டம்

## மாவட்ட எல்லைகள்

குஸ்தியா மாவட்டத்தின் வடக்கில் பத்மா ஆறும், தெற்கில் ஜெனிதக் மாவட்டமும், கிழக்கில் ராஜ்பாரி மாவட்டமும், மேற்கில் மெகர்பூர் மாவட்டம், சௌதங்கா மாவட்டம் மற்றும் இந்தியாவின் மேற்கு வங்காள மாநிலத்தின் நதியா மாவட்டம் மற்றும் முர்சிதாபாத் மாவட்டங்களும் எல்லைகளாக அமைந்துள்ளது.
# குஸ்தியா மாவட்டம்

## மாவட்ட நிர்வாகம்

1608.80 சதுர கிலோ மீட்டர் பரப்பளவு கொண்ட குஸ்தியா மாவட்டத்தை நிர்வாக வசதிக்காக குஸ்தியா சதர், குமார்காளி, தௌலத்பூர், மிர்பூர், வெரமரா மற்றும் கோச்சா என ஆறு துணை மாவட்டங்களாகப் பிரிக்கப்பட்டுள்ளது. மேலும் இம்மாவட்டத்தில் ஐந்து நகராட்சி மன்றங்களும், அறுபத்தி ஆறு கிராம ஒன்றியக் குழுக்களும், 658 வருவாய் கிராமங்களும், 973 கிராமங்களும் உள்ளது. இதன் அஞ்சல் சுட்டு எண் 7000 மற்றும் தொலைபேசி குறியிடு எண் 071 ஆகும். இம்மாவட்டம் நான்கு நாடாளுமன்றத் தொகுதிகளைக் கொண்டுள்ளது.
# குஸ்தியா மாவட்டம்

## பொருளாதாரம்

இம்மாவட்டத்தில் பத்மா ஆறு, காளிகங்கா ஆறு, குமார் ஆறு, வைரோப் ஆறு, கோரை ஆறு, மதவங்கா ஆறு, நவகங்கா ஆறு போன்ற ஆறுகள் பாய்வதால், இம்மாவட்டம் நீர் வளமும், மண் வளமும் மிக்கதாக உள்ளது.
இங்கு நெல், சணல், கோதுமை, புகையிலை, எண்ணெய் வித்துக்கள், சோளம், உருளைக்கிழங்கு, பருப்பு வகைகள், கரும்பு முதலியன பயிரிடப்படுகிறது.
# குஸ்தியா மாவட்டம்

## தட்ப வெப்பம்

இம்மாவட்டத்தின் அதிகபட்ச வெப்பநில 37.8° செல்சியஸ் ஆகவும், குறைந்தபட்ச வெப்பநிலை 9.2° செல்சியஸ் ஆகவும் உள்ளது. ஆண்டு சராசரி மழை அளவு 1,467 மில்லி மீட்டர் ஆகும்.
# குஸ்தியா மாவட்டம்

## மக்கள் தொகையியல்

1608.80 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 19,46,838 ஆக உள்ளது. அதில் ஆண்கள் 9,73,518 ஆகவும், பெண்கள் 9,73,320 ஆகவும் உள்ளனர். ஆண்டு மக்கள் தொகை வளர்ச்சி விகிதம் 1.11% ஆக உள்ளது. பாலின விகிதம் 100 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1,210 நபர்கள் வீதம் வாழ்கின்றனர். மாவட்ட சராசரி எழுத்தறிவு 43.3% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
# குஸ்தியா மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# குஸ்தியா மாவட்டம்

## கல்வி

### கல்வி நிலையங்கள்

இம்மாவட்டத்தில் இசுலாமியப் பல்கலைக் கழகம், ஒரு மருத்துவக் கல்லூரி, ஒரு மருத்துவப் பள்ளி, குஸ்தியா தொழில்நுட்ப நிறுவன, நான்கு அரசு கலை மற்றும் அறிவியல் கல்லூரிகள், முப்பது தனியார் கலை மற்றும் அறிவியல் கல்லூரிகள், அரசு உயர்நிலைப் பள்ளிகள் 30, தனியார் உயர்நிலைப் பள்ளிகள் 173, தனியார் இளையோர் பள்ளிகள் 38, அரசு தொடக்கப் பள்ளிகள் 275, இசுலாமிய சமயக் கல்வி வழங்கும் மதராசாக்கள் 37, ஒரு சட்டக் கல்லூரி, மூன்று ஆசிரியர் பயிற்சி நிறுவனங்கள் உள்ளது.